Divorţul marii Britanii de Europa ne afectează şi pe noi. Prinţul Charles, care deţine o gospodărie în satul Viscri din partea transilvană a Ungariei Mari, e pregătit ca pe 12 Aprilie să iasă brusc şi violent din Uniunea Europeană. Charles îşi va sacrifica toate găinile, ca să nu le lase duşmanului, apoi va incendia casa.

Există deja temeri că Prinţul de Wales ar putea să nu-şi mai plătească datoriile la birtul din sat, care sunt consistente, pentru că Charles n-are obrajii roşii de la machiaj şi, deşi urmează să fie rege, îi plac enorm băuturile de ţăran, gen ţuică, pălincă, sau aperol şpriţ.

După Brexit nu e clară situaţia pălmaşilor români ai Prinţului Charles. Aceştia speră să fie luaţi de prinţ în Anglia, unde să trudească în continuare pe moşiile lui, dar Charles are deja un precontract cu un grof ungur şi urmează să-i vândă pe toți ca şerbi.

